เล็กเซี่ยวหงส์ (ละครโทรทัศน์ พ.ศ. 2529)

เล็กเซี่ยวหงส์ (陸小鳳之鳳舞九天 1986) หรือ "เล็กเซี่ยวหงส์ 1986" เป็นละครโทรทัศน์ฮ่องกงแนวกำลังภายใน ดัดแปลงมาจากนิยายชุดเล็กเซี่ยวหงส์ของโกวเล้ง ออกอากาศครั้งแรกทางช่องทีวีบีในปี ค.ศ. 1986

 นักแสดงนำ 
 ว่าน จื่อเหลียง รับบท เล็กเซี่ยวหงส์
 เฉิน ซิ่วจู รับบท ไป๋จิงจิง
 จิ่งไต้อิง รับบท ซิปิง
 ฮุ่ย เทียนซื่อ รับบท ไซมึ้งชุยเสาะ
 หวางวิ่นไฉ รับบท ฮวยมั่วเล้า
 หลี่หงฉี รับบท เอี๊ยบโกวเซียะ
 โอวหยังเจิ้นหัว รับบท หลวงจีนสัตย์ซื่อ
 หยงฮุ่ยเหวิน รับบท ซุปเนื้อวัว
 เหลียงเจี๋ยหัว รับบท ซุนซิ่วแช
การคัดเลือกนักแสดง
ในราวต้นเดือน เมษายน พ.ศ. 2528 (1985) สถานีโทรทัศน์ทีวีบีได้มีการประกาศสร้างละครเรื่อง "เล็กเซี่ยวหงส์" ขึ้นมาเป็นละครฟอร์มใหญ่อีกครั้งโดยในครั้งนี้ได้หยิบเอาตอน จอมโจรปักดอกไม้ ตามด้วย ตอน บ่อนพนันเบ็ดเงินและปิดท้ายด้วยตอนเกาะมหาภัย มารวมกัน 40 ตอนจบและจะทำการเปิดกล้องละครเรื่องนี้ในเดือน สิงหาคม ของปีเดียวกันซึ่งในตอนนั้นดาราชาย หลิวสงเหยิน ที่เคยรับบทนี้ได้ย้ายออกจากสถานีโทรทัศน์ทีวีบี ไปตั้งแต่กลางปีพ.ศ. 2525 (1982) แล้วจึงทำให้ทางช่องต้องทำการคัดเลือกนักแสดงที่จะมาสวมบทบาทนี้ขึ้นมาใหม่ โดยแรกทางช่องทีวีบี มีการพิจารณา หลิว เต๋อหัว ในบท เล็กเซี่ยวหงส์ โดยจะให้เขาประกบคู่กับ องเหม่ยหลิง เป็นครั้งแรก และอีกเรื่องคือ "เจงกีสข่านผู้พิชิต"
แต่ด้วยปัญหาเรื่องการไม่ต่อสัญญาระยะยาวกับทางช่องของหลิวเต๋อหัว ที่มีปัญหาเรื้อรังมานาน และฝ่ายชายเลือกที่จะไปรับเล่นภาพยนตร์มากกว่า ดังนั้นทางช่องทีวีบี จึงได้ทำการเลือกดาราชายชื่อดังที่ในตอนนั้นเพิ่งจะย้ายค่ายมาจากสถานีโทรทัศน์เอทีวี คือ ว่านจื่อเหลียง ให้มาประกบคู่กับ องเหม่ยหลิง ในที่สุด
แต่แล้วก็เกิดปัญหาขึ้นมาอีก ช่วงกลางเดือน พฤษภาคม ปีเดียวกัน ดาราสาวชื่อดัง องเหม่ยหลิง ต้องจากไปอย่างกะทันหันหลังจากที่เธอเพิ่งจะเปิดกล้องละครเรื่องใหม่เรื่อง "เซียนโค่นเซียน" (เล็กเซี่ยวหงส์ 1986 มีคิวถ่ายทำต่อจากเรื่องนี้) สาเหตุนั้นมาจากการฆ่าตัวตายเพราะปัญหาภาวุะทางอารมณ์ ทำให้บท "จิงจิง" นางเอกของเรื่องต้องเปลี่ยนตัวนักแสดงกระทันหัน โดยทางผู้กำกับ เซียวเซิงได้ตัดสินใจเลือกดาราสาว เจ้าหย่าจือ มาแสดงแทน องเหม่ยหลิง ในบทดังกล่าว
แต่แล้วก็เกิดปัญหาขึ้นมาอีกเมื่อตารางคิวงานของ เจ้าหย่าจือ ไม่ว่างเพราะเธอต้องไปแสดงเป็น เจ้าแม่กวนอิม ในละครแนวอภินิหารเรื่อง กำเนิดเจ้าแม่กวนอิม
จนท้ายสุดทางผู้กำกับ เซียวเซิง ได้ตัดสินใจเลือก
เฉิน ซิ่วจู ให้เข้ามารับบทนี้แทนดาราสาวผู้ล่วงลับ และเนื่องจากปัญหามากมายเกี่ยวกับการเปลี่ยนตัวนักแสดงและต้องปรับเปลี่ยนบทจึงทำให้จากเดิมที่มีแผนการจะเปิดกล้องในเดือน สิงหาคม ต้องเลื่อนไปเปิดกล้องในเดือน กันยายน แทน และถ่ายทำเสร็จในปลายเดือน ธันวาคม ทำให้ละครเรื่องนี้ลงสู่จอโทรทัศน์ของฮ่องกงในราวกลางเดือนมีนาคมของปีถัดมา ส่วนในประเทศไทยเคยนำละครเรื่องนี้มาฉายครั้งแรกทางสถานีโทรทัศน์ช่อง 7 ในราวต้นปี พ.ศ.2530

 อ้างอิง 

 แหล่งข้อมูล 
 เล็กเสี่ยวหงส์ เวอร์ชันว่านจือเหลียง

หมวดหมู่:ละครโทรทัศน์แนวกำลังภายในฮ่องกง
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ช่องทีวีบี
หมวดหมู่:ภาพยนตร์ชุดทางโทรทัศน์ฮ่องกง
หมวดหมู่:ละครโทรทัศน์ฮ่องกงในปี พ.ศ. 2529